Kihniön Nuorisovaltuusto

**TOIMINTAKERTOMUS 2019**

Kihniön nuorisovaltuusto aloitti toimintansa helmikuussa 2019.

Nuorisovaltuuston jäsenet valittiin halukkuuden perusteella. Nuorisovaltuustoon valittiin 11 jäsentä. Nuorisovaltuuston jäseninä kautena 2019 olivat, Amalia Yli-Kärkelä (puheenjohtaja), Marko Autio (varapuheenjohtaja), Jemina Yli-Lankoski (sihteeri), Sanni Jokioja, Sanna Koivula, Tiia Hylkinen, Roosa Markkola, Jarkko Kärki, Emilia Kärkelä, Ilona Uusi-Ristaniemi ja Fanny Oksanen. Ensimmäisessä kokouksessa nuorisovaltuusto valitsi keskuudestaan puheenjohtajiston sekä sihteerin ja edustajat eri lautakuntiin. Edustajat valittiin kunnanvaltuustoon, perusturvalautakuntaan, tekniseen lautakuntaan ja sivistyslautakuntaan.

Sivistyslautakunnan kokouksiin nuorisovaltuuston edustaja on saanut kutsut ja ollut osassa kokouksista läsnä, samoin kunnanvaltuustossa on ollut nuorisovaltuuston edustaja, tekniseen lautakuntaan nuorisovaltuuston edustaja on saanut yhden kutsun. Perusturvalautakuntaan on tullut ainakin yksi kutsu. Nuorisovaltuusto aloitti toimintansa laatimalla toimintasäännön sekä hyväksyttämällä sen kunnanhallituksella. Nuorisovaltuuston edustajilla on läsnäolo ja puheoikeus kunnan toimielimissä hallitusta lukuun ottamatta.

Nuorisovaltuuston toimintasäännössä nuorisovaltuuston tehtäviksi luetellaan seuraavat:

Kihniön nuorisovaltuusto on nuorten virallinen edustaja kunnassa. Sen tarkoituksena on ajaa nuorten etua, edistää ja kehittää nuorten oloja sekä ajanviettomahdollisuuksia kunnassa.

Tavoitteena on myös:

* Kihniön nuorten vaikuttamismahdollisuuksien parantaminen kunnallisessa päätöksenteossa, koulussa ja vapaa – ajalla,
* seurata ja osallistua asiantuntijana nuoria koskevaan päätöksentekoon,
* tehdä aloitteita ja antaa lausuntoja kunnan toimielimille, nuoria ja heidän elinolojaan koskevissa asioissa; nuorisovaltuustolla on em. asioita valmistellessaan oikeus kuulla asiantuntijoita
* edistää yhteistyötä nuorten ja kunnan välillä,
* kehittää ja toteuttaa nuorille suunnattua toimintaa,
* saada nuoriso kiinnostumaan yhteiskunnallisista asioista,
* tehdä yhteistyötä monipuolisesti nuorten kanssa työtä tekevien tahojen kanssa.
* vaikuttaa siihen, että kunta kehittäessään yleisiä palveluja huolehtii niiden riittävyydestä ja soveltuvuudesta nuorille. Nuorisovaltuusto voi myös toimia asiantuntijaelimenä sekä nuorten edustajana asioissa, jotka koskettavat nuoria,
* edistää osaltaan nuorille tarkoitettujen palveluja koskevaa tiedottamista ja tiedonkulkua,
* valmistella seuraavan vuoden toimintasuunnitelma sekä talousarvio ja antaa toimintakertomus,
* hoitaa muut nuorisovaltuuston toimialaan kuuluvat, eri kunnan toimielinten, valiokuntien sekä kunnanhallituksen määräämät tehtävät;

Nuorisovaltuusto laati toimikautensa alussa toimintasuunnitelman vuodelle 2019. Toimikautena 2019 Kihniön nuorisovaltuusto pyrkii edelleen vakiinnuttamaan toimintaansa sekä lisäämään sen tunnettuutta kunnassa, erityisesti nuorten keskuudessa.

- Facebook ja Instagram – viestintää aktivoidaan.
- toteutetaan kouluruokakysely sekä mahdollisesti muita kyselyitä
- seurataan aktiivisesti kunnan päätöksentekoa ja otetaan kantaa pinnalla oleviin asioihin
- jatketaan yhteistyötä eri järjestöjen ja seurakuntien kanssa esimerkiksi tapahtumien tai teemailtojen muodossa
- pyritään olemaan mukana erilaisissa kunnassa järjestettävissä tapahtumissa tai järjestämään niitä itse
- tiivistetään yhteistyötä Parkanon nuorisovaltuuston kanssa
- hankitaan puheenjohtajalle nuija

Nuorisovaltuustolle ja sen toimikaudelle 2019 asetetut tavoitteet ovat toteutuneet hyvin.

Vuosi 2019 oli toinen nuorisovaltuustokausi. Vuoden aikana nuorisovaltuusto aktivoitui mainonnassa, markkinoinnissa ja tiedottamisessa Instagramissa ja Facebookissa. Etenkin Instagram seuraajien määrä kasvoi. Nuorisovaltuusto aloitti myös Kihniö 100- vuotisteemaan liittyvää instragram kampanjointia. Nuvan edustajat toimivat myös ko. juhlavuoden juhlatoimikunnassa.

Nuorisovaltuusto kokoontui vuoden 2019 aikana yhteensä 6 kertaa. Nuorisovaltuusto käsitteli kokouksissaan kunnan ajankohtaisia asioita. Nuorisovaltuusto otti kantaa päätöksen alla oleviin asioihin, kuten kunnan taloussuunnitelman laadintaan ja elävöittämishankkeeseen. Koulun alueen suunnitelmien lisäksi nuorisovaltuusto otti kantaa liikuntapaikkojen ja kirjaston tärkeyden puolesta. Kirjaston kanssa nuorisovaltuusto teki suoraa kehittämisyhteistyötä antamalla ideoita. Nuorisovaltuusto esitti myös ajatuksen itsepalvelukirjastosta.

Lisäksi nuorisovaltuusto ideoi tapahtumia nuorille.

Nuorisovaltuusto järjesti toimikautensa aikana nuorille matkan Tampereen teatteriin katsomaan Notre Damen kellonsoittajaa. Nuorisovaltuuston kanssa yhteistyössä järjestettiin kunnanvaltuustolle nuorten vaikuttamisen ja osallisuuden vahvistamisen tiedotusta yhdessä nuorisokeskus Marttisen kanssa. Keväällä 2019 nuorisovaltuusto järjesti yhtenäiskoulun oppilaille yhdessä museorautatieyhdistyksen kanssa graffitipajan. Syksyllä 2019 Nuorisovaltuusto tarjosi osana hyvinvointityötä hedelmiä jälkiruuaksi yhtenäiskoulun ruokalassa yhden viikon ajan.

Nuorisovaltuuston jäseniä osallistui Kihniön 4H:n katufestivaali- tapahtuman järjestelyihin. Tapahtumassa nuorisovaltuustolla oli oma piste, jossa mm. kasvomaalausta. Tapahtuman aikana toteutettiin myös kysely nuorten toiveista. Lisäksi Intagramissa ja Facebookissa järjestettiin nuorille kyselyä kunnan palveluista. Kouluruokakysely toteutettiin keväällä 2019.

Nuorisovaltuusto osallistui nuorisovaltuustojen maakunnalliseen toimintaan aktiivisesti osallistumalla maakunnallisiin tapaamisiin ja kokouksiin sekä olemalla mukana some-kampanjoissa kuten Euroopan nuorisoviikon kampanjoinnissa. Kihniön nuorisovaltuuston edustaja valittiin myös nuorten kansainväliseen nuorisovaihtoon.

Nuorisovaltuusto otti kantaa ja esitti lausumia kunnan asioista aktiivisesti. Nuorisovaltuuston ajatuksia on nostettu hyvin esiin myös paikallislehdessä.

Nuorisovaltuusto järjestää toimikautensa päätteeksi myös uuden valtuuston valinnan. Ehdokkaiden kartoitus ja Nuvan mainostyö tämän tiimoilta aloitettiin jo syyskuussa.

Puheenjohtajan nuijaa ei hankittu.